
Sfântul apostol şi evanghelist Marcu şi Sfântul cuvios Vasile de la a 

Sfântul, gloriosul şi mult slăvitul apostol şi evanghelist Marcu este autorul Evan- 
gheliei după Marcu, însoțitorul apostolului Pavel (aşa cum se povesteşte în Faptele 
Apostolilor), şi se numără printre cei şaptezeci de Apostoli. Adesea este numit loan 
Marcu, și este considerat fondatorul Bisericii Alexandriei, totodată fiind şi primul 
ei papă. Ca urmare, el este venerat în mod deosebit de Biserica din Alexandria 
(coptă) ca fondator al ei. Simbolul său de evanghelist este un leu. Biserica îl 
prăznuiește la 25 aprilie, la 27 aprilie şi 27 septembrie împreună cu Aristarh și 
Zina, la 30 octombrie împreună cu Tertie, lust, Artema şi Cleopa şi la 4 ianuarie 
împreună cu cei şaptezeci. 


2 ok e 


Sfântul Vasile de la Poiana Mărului s-a născut în părțile Rusiei, unde a început 
viaţa monahală. Din cauza prigoanei împotriva creştinilor, s-a refugiat în Ţările 
Române şi se stabileşte la Mănăstirea Dălhăuţi, unde, nu peste multă vreme, a fost 
ales stareţ timp de 20 de ani. După aceea, împreună cu 12 ucenici se retrage la 
Schitul Poiana Mărului din Munţii Buzăului. Prin ucenicii săi, a fost ctitorul a 
numeroase schituri şi mănăstiri din această parte a ţării (Trăisteni, Răţeşti, Ciolanu, 
Rogozu, Coteşti, Găvanu etc.). 


„Când l-am văzut, L-am proslăvit pe Dumnezeu din tot sufletul meu că m-a 
învrednicit pe mine nevrednicul să văd un bărbat aşa de sfânt. Acest bărbat 
plăcut lui Dumnezeu era în vremea aceea neîntrecut şi fără egal între toţi în 
înțelegerea dumnezeieştilor Scripturi, a învățăturilor de Dumnezeu purtătorilor 
Părinţi, în judecata duhovnicească şi în ştiinţa atotdesăvârşită a Sfintelor 
Canoane ale Sfintei Biserici şi în înţelegerea dreptelor tâlcuiri. Vestea despre 
învăţătura lui şi despre povăţuirile lui plăcute lui Dumnezeu pe calea mântuirii 
se dusese pretutindeni“, îl caracteriza Sfântul Paisie Velicikovski pe mentorul şi 
duhovnicul său Sfântul Vasile de la Poiana Mărului. 


A trecut la Domnul la 25 aprilie 1767. În 1842 au fost descoperite sfintele sale 
moaşte, de faţă fiind şi Sfântul Antipa de la Calapodeşti. 

Canon de rugăciune către Sfântul apostol şi evanghelist Marcu 


Troparul Sfântului apostol şi evanghelist Marcu, glasul al 3-lea: Învăţat fiind de 
apostolul Petru, te-ai făcut apostol al lui Hristos şi ca un soare ai strălucit 
marginilor, podoaba alexandrinilor ai fost, fericite, căci prin tine Egiptul s-a 
eliberat de înşelăciune şi ca un stâlp al Bisericii, prin învăţătura ta cea evanghelică 
pe toţi ai luminat. Pentru aceasta luminat cinstind, pomenirea ta prăznuim, de 
Dumnezeu grăitorule Sfinte apostole Marcu; roagă pe Dumnezeu Cel Înduplecat 
prin tine, să dăruiască iertare de greşeli sufletelor noastre. 


Cântarea 1 

Irmos: Dreapta ta cea purtătoare de biruinţă, cu dumnezeiască cuviinţă, întru tărie 
s-a prea mărit. Că aceasta nemuritoare, ca o puternică a toate, pe potrivnici a 
zdrobit, israelitenilor prin adânc cale nouă făcându-le. 

Stih: Sfinte apostole şi evanghelist Marcu, roagă-te lui Dumnezeu pentru noi. 

Pe apostolul Marcu văzătorul de Dumnezeu lăudându-l, chem harul Duhului, ca, 


insuflându-mi mie luminat, să-mi gonească neştiinţa şi dumnezeiască bogăţie de 
înţelepciune să-mi dăruiască. 

Stih: Sfinte apostole şi evanghelist Marcu, roagă-te lui Dumnezeu pentru noi. 


Pe al tău de Dumnezeu grăitor, cu lumina harului luminându-l, l-ai trimis lumii 
Mântuitorule, Cuvinte al lui Dumnezeu, ca un pricinuitor al celor bune, care a Ta 
venire nouă ne-a binevestit. 


Slavă Tatălui şi Fiului şi Sfântului Duh. 

Apostolului Petru cel înţelept ucenic fiind şi îmbogăţindu-te cu a aceluia primire de 
fiu, Sfinte apostole Marcu cel întru tot cântat, tăinuitor te-ai arătat Tainelor lui 
Hristos şi împreună moştenitor Măririi Lui te-ai făcut. 

Şi acum şi pururea şi în vecii vecilor. Amin (a Născătoarei). 

Cel ce pe egipteni în adânc i-ai înecat, în nor şezând, Acela a venit din tine, Prea- 
curată, la egipteni mai pe urmă şi prin apostolul Marcu pe aceia din înşelăciune i-a 
izbăvit. 

Cântarea a 3-a 

Irmos: Însuţi Cel ce ştii neputinţa firii omeneşti şi după milostivire Te-ai închipuit 
într-însa, încinge-mă cu putere de sus, ca să strig Ție: Sfântă este Biserica cea 
însuflețită a Slavei Tale celei nepovestite, Iubitorule de oameni. 

Stih: Sfinte apostole şi evanghelist Marcu, roagă-te lui Dumnezeu pentru noi. 

Pe Tine, Hristoase, Înţelepciunea cea Ipostatnică, care Te-ai arătat la toată lumea, 
Stăpâne şi viaţă ai dăruit şi pe oameni i-ai luminat, Te-a propovăduit, cu razele 
Tale fiind strălucit, slujitorul Tău, apostolul Marcu, lubitorule de oameni. 

Stih: Sfinte apostole şi evanghelist Marcu, roagă-te lui Dumnezeu pentru noi. 
Izvorul înţelepciunii cel pururea curgător primindu-l Hristoase, însuşi văzătorul 
Tău, apostolul Marcu, ca un râu vuind, a udat marginile pământului cu lumina 
cunoştinței de Dumnezeu, arătând proorocia Ta cea adevărată, lubitorule de oa- 


meni. 


Slavă Tatălui şi Fiului şi Sfântului Duh. 

Apostolului Petru urmând, înțelepte, ca un ucenic al lui, înţelepțeşte ai aşezat 
Evanghelia, lumina teologiei luând de la dânsul, apostole şi venirea lui Dumnezeu 
în Trup ai vestit-o prea luminat. 


Şi acum şi pururea şi în vecii vecilor. Amin (a Născătoarei). 

În braţe fecioreşti de demult fiind purtat, altarele Egiptului cele diavoleşti Tu le-ai 
sfărâmat şi la aceasta iarăşi ai trimis pe Sfântul Marcu să facă pe toţi să cunoască 
Intruparea Ta şi Dumnezeiască Taina Ta, Hristoase al meu. 

Cântarea a 4-a 

Irmos: Munte umbrit cu harul cel dumnezeiesc, privindu-te Avacum, cu ochii cei 
de departe văzători, mai înainte a vestit pe Sfântul lui Israel, ce vrea să iasă din 
tine, spre mântuirea şi înnoirea noastră. 

Stih: Sfinte apostole şi evanghelist Marcu, roagă-te lui Dumnezeu pentru noi. 

În tot pământul a ieşit vestirea ta şi la marginile lumii cu strălucire puterea 
cuvintelor tale, înțelepte, precum zice David, luminat propovăduieşte mântuirea şi 
înnoirea noastră. 

Stih: Sfinte apostole şi evanghelist Marcu, roagă-te lui Dumnezeu pentru noi. 

Pe dumnezeiescul şi prea înțeleptul Marcu, ca pe un propovăduitor şi tainic 
învăţător al harului, cel ce a vestit tuturor Lumina cea neapusă şi cu razele propo- 
văduirii sale a luminat lumea, cu cântări să-l lăudăm. 

Slavă Tatălui şi Fiului şi Sfântului Duh. 

Picioarele tale, după proorocie, s-au înfrumusețat, căci ai binevestit nouă luminat 
Pacea cea mai presus de cuvânt, de Dumnezeu primite, care prin Trup s-a arătat 
marginilor, spre mântuirea şi înnoirea noastră. 

Şi acum şi pururea şi în vecii vecilor. Amin (a Născătoarei). 

Pe Norul cel fecioresc Cuvântul fiind purtat, sfaturile egiptenilor şi gândurile cele 


împotriva lui Dumnezeu nebune socotindu-le, le-a stricat prin învăţăturile 
dumnezeiescului Marcu, ca un Milosârd, spre mântuirea şi înnoirea noastră. 

Cântarea a 5-a 

Irmos: Cel ce ai luminat cu luminarea venirii Tale, Hristoase şi ai făcut să stră- 
lucească cu Crucea Ta marginile lumii, luminează cu lumina cunoştinţei dumne- 
zeirii Tale inimile tuturor celor ce Te laudă cu dreaptă credinţă. 

Stih: Sfinte apostole şi evanghelist Marcu, roagă-te lui Dumnezeu pentru noi. 
Picat-ai dulceaţa dreptei credinţe din dumnezeieştile ploi ale cuvintelor tale, 
arătându-te cu harul, peste tot fiind strălucit, luminat cu razele Soarelui celui înţe- 
legător, prea fericite Marcu, de Dumnezeu primite. 


Stih: Sfinte apostole şi evanghelist Marcu, roagă-te lui Dumnezeu pentru noi. 


Din Casa Domnului izvor ai ieşit şi adăpi inimile cele uscate cu apele Duhului din 
destul, învățând ca să aducă rod în loc de nerodire, apostole. 


Slavă Tatălui şi Fiului şi Sfântului Duh. 

Tu al marelui apostol Petru fiu ai fost şi cu învăţăturile lui fiind luminat totdeauna, 
sufletele celor ce au venit la tine cu căldură le-ai luminat, apostole al Domnului, 
Sfinte Marcu. 

Şi acum şi pururea şi în vecii vecilor. Amin (a Născătoarei). 

Ca un Om Născut din Fecioară, egiptenilor Te-ai arătat, Hristoase, Cel ce ai 
strălucit din Tatăl mai înainte de zidirea lumii; cărora pe apostolul Marcu l-ai uns, 
ca să-i înveţe pe ei înţelepteşte Tainele cunoştinţei de Dumnezeu. 

Cântarea a 6-a 

Irmos: Înconjuratu-ne-a pe noi adâncul cel de dedesubt şi nu avem scăpare; soco- 
titu-ne-am ca oile de junghiere; mântuieşte pe poporul Tău, Dumnezeul nostru, că 
Tu eşti celor neputincioşi Tărie şi Indreptare. 

Stih: Sfinte apostole şi evanghelist Marcu, roagă-te lui Dumnezeu pentru noi. 
Pogorât-ai sprânceana celor fărădelege, Doamne şi ocara cea mândră ai smerit, pe 


apostolul Tău arătându-l purtător de biruinţă cu puterea Ta. Că Tu eşti Tăria celor 
neputincioşi şi îndreptarea. 

Stih: Sfinte apostole şi evanghelist Marcu, roagă-te lui Dumnezeu pentru noi. 
Cununa nădejdii, mărite, cu care acum ne încununăm, ai propovăduit-o cu cuvin- 
tele tale, pe Ziditorul făpturii, Cel spre mărirea noastră arătat în firea trupului, 
înțelepte apostole Marcu. 

Slavă Tatălui şi Fiului şi Sfântului Duh. 

Petru apostolul, mărite, pe tine luminat cu taină te-a învăţat de ai scris cinstita 
Evanghelie, arătându-te slujitor al harului, că tu ne-ai tâlcuit nouă lumina 
cunoștinței de Dumnezeu. 

Şi acum şi pururea şi în vecii vecilor. Amin (a Născătoarei). 

Egiptul cel ce era mai înainte întru întuneric, Doamne, prin Fecioara, Dumne- 
zeiasca Maică, l-ai luminat, ca un Prunc mergând la el şi ai surpat capiştile lui cu 
învăţăturile apostolului Marcu, de Dumnezeu grăitorul, lubitorule de oameni. 
Condac, glasul al 4-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Harul Duhului primind dintru înălțime, împletirile ritorilor le-ai stricat, apostole şi 
pe toți păgânii vânându-i, vrednicule de laudă, Sfinte apostole Marcu, Stăpânului 
tău i-ai adus, propovăduind dumnezeiasca Evanghelie. 

Condac, glasul al 4-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Arătându-te săditură a apostolului Petru de Dumnezeu sădită şi mucenic tare şi 
tăinuitor şi apostol al lui Hristos, ai vărsat marea învățăturilor şi lumea ai veselit, 
apostole Marcu, rugându-te să ne mântuiască pe noi. 

Cântarea a 7-a 

Irmos: Pe tine, Născătoare de Dumnezeu, cuptor înţelegător te cunoaştem credin- 


CIOŞII; că precum a mântuit pe cei trei tineri Cel Preaînalt şi pe mine tot omul, în 
pântecele tău m-a înnoit Dumnezeul părinţilor, Cel Lăudat şi prea slăvit. 

Stih: Sfinte apostole şi evanghelist Marcu, roagă-te lui Dumnezeu pentru noi. 

Cu dumnezeieştile fulgere fiind aprins, cu răsfrângerile cele luminoase cu Taină le- 
ai răspuns în schimb, prea fericite apostole Marcu, că ai propovăduit pe Cuvântul 
Cel fără de trup a fi Intrupat, pe Dumnezeul părinţilor Cel Lăudat şi prea slăvit. 
Stih: Sfinte apostole şi evanghelist Marcu, roagă-te lui Dumnezeu pentru noi. 

Cu Puterile cele dumnezeieşti lucrătoare, Atotfăcătorule, pe ucenicul cel de 
Dumnezeu grăitor într-armându-l, făcător de minuni pe el l-ai săvârşit, că bolile a 
alungat şi neputinţele a vindecat, propovăduindu-Te pe Tine Dumnezeu Cel Lăudat 
şi prea slăvit. 

Slavă Tatălui şi Fiului şi Sfântului Duh. 

Pe mai marele cetei apostolilor avându-l învăţător, pe dumnezeiescul Petru, urmă- 
torilor lui te-ai arătat, că toată plinirea Bisericii ai îndreptat, lăudând pe Dumnezeul 
părinților Cel Lăudat şi prea slăvit. 

Şi acum şi pururea şi în vecii vecilor. Amin (a Născătoarei). 

Stâlp în Egipt scrisoarea Evangheliei tale însuţi ai pus-o, Celui ce S-a născut fără 
de sămânță din Dumnezeiasca Maică, urmând cuvintelor proorocului Isaia, prea 
lăudate, vestind pe Dumnezeul părinților Cel Lăudat şi prea slăvit. 

Cântarea a 8-a 

Irmos: Tinerii cei grăitori... 

Stih: Sfinte apostole şi evanghelist Marcu, roagă-te lui Dumnezeu pentru noi. 

Pe Cuvântul Cel Născut din Tatăl mai înainte de toți vecii, pe Hristos, care S-a 
îmbrăcat în firea omenească, L-ai propovăduit, mărite şi ai strigat: toate făpturile 
pe Domnul lăudaţi-L şi-L prea înălţaţi întru toţi vecii. 

Stih: Sfinte apostole şi evanghelist Marcu, roagă-te lui Dumnezeu pentru noi. 

Pe Hristos, Cel ce S-a dat Însuşi pe Sine Răscumpărare pentru păcatul nostru şi 


prin patimă a ridicat pe cei căzuţi, L-ai prea slăvit, mărite şi ai strigat: toate 
făpturile pe Domnul lăudaţi-L şi-L prea înălţaţi întru toţi vecii. 

Binecuvântăm pe Tatăl şi pe Fiul şi pe Sfântul Duh, Domnul. 

Învăţăturii apostolului Petru celei înțelepte, Sfinte apostole Marcu, plecându-te 
prea înţelepţeşte prin scrisori ai tâlcuit cinstita Evanghele credincioşilor, celor ce 
strigă: toate făpturile pe Domnul lăudaţi-L şi-L prea înălţaţi întru toți vecii. 

Şi acum şi pururea şi în vecii vecilor. Amin (a Născătoarei). 

Ca pe un Prunc purtând Fecioara pe Emanuel, a venit la egipteni, cărora ca o stea 
luminoasă Sfântul Marcu a fost trimis, care a strigat: toate făpturile pe Domnul 
lăudaţi-L şi-L prea înălțaţi întru toți vecii. 


Irmosul: 


Să lăudăm bine să cuvântăm şi să ne închinăm Domnului, cântându-l şi prea înâl- 
țându-L pe Dânsul întru toţi vecii. 


Tinerii cei grăitori de Dumnezeu, în cuptor călcând cu văpaia cea de foc şi rătă- 
cirea, au cântat: Binecuvântaţi toate lucrurile Domnului pe Domnul. 


Cântarea a 9-a 

Irmos: Chipul naşterii tale celei curate, l-a arătat rugul cel ce ardea nears. Și acum 
te rugăm ca să stingi cuptorul ispitelor, cel sălbăticit asupra noastră, ca să te mărim 
pe tine, Născătoare de Dumnezeu, fără încetare. 

Stih: Sfinte apostole şi evanghelist Marcu, roagă-te lui Dumnezeu pentru noi. 
Ajungând la Izvorul cel neajuns al strălucirii celei întreit luminătoare, de Dumne- 
zeu grăitorule, mai curat şi mai limpede te desfâtezi cu îndumnezeirea cea mai 
presus de gând, împreună cu îngerii dănțuind neîncetat, prea sfințitule. 

Stih: Sfinte apostole şi evanghelist Marcu, roagă-te lui Dumnezeu pentru noi. 
Făcându-te părtaş învăţăturii apostolului Petru şi dumnezeieştii propovăduiri, în 
cereştile Corturi locuieşti împreună cu dânsul, de Dumnezeu grăitorule, fericite; cu 


care împreună te rogi pentru noi, Sfinte apostole Marcu. 


Slavă Tatălui şi Fiului şi Sfântului Duh. 

Lumina cea Intreit Unită şi iarăşi cu minune Intreită întru Unime ai propovăduit-o 
cu bună credinţă, prea înțelepte apostole Marcu, fiind luminat cu raza harului. 
Pentru aceasta te rugăm: roagă-te pururea pentru noi. 


Şi acum şi pururea şi în vecii vecilor. Amin (a Născătoarei). 


Sfântul Marcu, cinstitul apostol, arhiereu s-a dăruit egiptenilor, la care ca un Prunc 
a venit Intrupându-Se din curata Fecioară, dumnezeiasca Maică, Domnul Slavei, pe 
care lăudându-L II slăvim. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Surpând semeţia cea idolească şi doritor de Patimile Mântuitorului, apostole 
Marcu, din cer te-ai arătat lumii, izvorând tuturor minuni şi a fost învăţător nea- 
murilor. Pentru aceasta întru cântări lăudând şi cu credinţă mărind, după vred-nicie 
cinstim pomenirea ta, de Dumnezeu grăitorule, prea bogate; roagă-te lui Hristos 
Dumnezeu, iertare de greşeli să dăruiască celor ce cu dragoste cinstesc sfântă 
pomenirea ta. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morți s-au făcut de strălucirea îngerului ce s-a arătat, care a vestit femeilor 
Învierea. Pe Tine Te mărim, Pierzătorul stricăciunii, la Tine cădem, Cel ce ai înviat 
din mormânt la Unul Dumnezeul nostru. 


La înălțimea virtuţilor suindu-te, dumnezeiescule apostol Marcu, ne-ai turnat nouă 
Tainele cele mari ale dogmelor celor de mântuire, dumnezeiesc propovăduitor 
făcându-te. Pentru aceasta cu credinţă te rugăm pe tine, prea fericite, slobozeşte-ne 
pe noi de tot necazul de păcate şi de primejdii. 

Mitropolitul Augustin de Florina - Omilie la pomenirea Sfântului evanghelist 
Marcu 


Astăzi, iubiții mei, este sărbătoarea evanghelistului Marcu. Ce ştim despre el? Să 
deschidem Sinaxarele ca să aflăm cele referitoare la viaţa lui. 


2 5 2 


Dascăl şi părinte duhovnicesc al evanghelistului Marcu a fost Sfântul apostol 
Petru. Cu câte a auzit din gura lui a scris o Evanghelie, Evanghelia după Marcu. 


Sfântul Marcu a propovăduit Evanghelia în timpul cezarului Tiberiu, care a 
împărăţit din anul 14 până în anul 37 d.H. A propovăduit în tot Egiptul, în Libia, în 
Varvariki şi în Pentapole. 


A fost primul episcop al Alexandriei între anii 42-62 d.H. Acolo a rămas şi acolo a 
fost martirizat pentru dragostea sa faţă de Hristos. 


A avut râvnă pentru Biserică şi pentru predicarea Evangheliei. Propovăduia 
poporului. Hirotonea clerici aleşi şi le împărtăşea sfânta flacără a credinţei. 


Întotdeauna Biserica are nevoie de preoţi înflăcăraţi şi râvnitori. Este nevoie de 
preoţi cum erau odată, în primele secole ale creştinismului. Să fie oameni curaţi, 
smeriţi, familişti. Aceştia au valoare şi nu ceilalți, care şi-au tuns gâtul şi bărbile şi 
se plimbă ca nişte caraghioşi, fiind gata să se lepede de Ortodoxie, şi să se închine 
catolicilor şi protestanților. Este nevoie de preoţi ca Sfântul Marcu, primul episcop 
al Alexandriei. 

Aşadar, acolo a rămas Sfântul Marcu, iar prin predica sa a prins mulți „peşti”. Aşa 
cum altădată dascălul său, Petru, arunca mrejele în Ghenizaret şi prindea peşte, aşa 
ŞI el, a aruncat aici mrejele lui cele duhovniceşti şi a prins mulți creştini. Turbau 
idolatrii. Spuneau: „Dacă acesta va rămânea aici, pe toţi îi va face creştini... Pentru 
că acolo unde se ascultă Evanghelia, se cutremură diavolul. 


Vreţi să vedeţi unde se face lucrare? Se poate ca un preot sau un episcop să stea ani 
de zile într-un singur loc şi toţi să spună: Bun, bun!... Nu-l interesează pe diavol. 
Însă în momentul în care îşi va ridica mâna ca să-l deranjeze pe diavol, doar ce va 
lua ficrăstrăul să-i taie coada, atunci toţi diavolii se vor răscula ca să-l dărâme.” 


Au zis, deci, închinătorii la idoli: „Acesta dacă va şedea aici, ne va distruge. Nu va 
rămâne nici unul cu noi”. Şi, într-adevăr, atât timp cât Evanghelistul Marcu vorbea 
cu oamenii şi-i învăţa, credinţa lui Hristos se răspândea continuu. De aceea, acolo 
unde îi învăţa, veneau închinătorii la idoli şi-l prindeau. Îl legau cu funii şi 
începeau să-l târască pe pământ, peste pietrele aspre. Trupul lui sângera, sângele 
lui vopsea pământul, mădularele lui erau rănite. Fusese şi tăiat... Aşa l-au aruncat 
în temniţă. 


Acolo, în temniţă, îşi făcea rugăciunea. Şi noaptea, L-a văzut pe Hristos, arătându-i 
slava viitoare şi zicându-i: „Marcu, pace ţie!” 


Evanghelistul stătea în închisoare între scorpii şi şerpi. Apoi, l-au scos, l-au biciuit 
din nou şi l-au târât pe pământ, timp în care toţi închinătorii la idoli, şi chiar copiii 
lor mici, strigau: Moarte! 


În felul acesta, cu mădularele sfărâmate, şi-a dat cea din urmă a lui suflare în chip 
mucenicesc. Apoi, au luat trupul lui neînsuflețit şi l-au aruncat într-un loc, în 
Marea Alexandriei, căreia îi spuneau „a lui Vucol”. Era o stâncă singuratică, de 
mare adâncime. Din vârful acestei stânci, printr-o împingere, l-au aruncat jos în 
hău. În felul acesta, a subscris credinţa lui în Hristos. 


Femeile au adunat sfintele lui moaşte cu basmale şi cearşafuri curate. Moaştele 
Sfântului Marcu le-am avut în Constantinopol! - Ah, îndurerată şi mucenicească 
Eladă! - dar au venit catolicii şi le-au furat în blestemaţii ani ai cruciadelor. Ne-au 
luat moaştele Sfântului Marcu, împreună cu foarte multe alte moaşte de sfinți şi le- 
au dus la Roma. Acum, moaştele Sfântului Marcu se află într-un mare oraş din 
Italia, la Veneţia. Dar se vor întoarce într-o zi din nou în Elada, de unde le-au 
luat... 

Astăzi, când Sfântul Marcu este sărbătorit şi vă vede în biserică adunaţi, este 
mulțumit. Dar are şi un reproş. Şi v-aş ruga, ca la anul pe vremea asta, să încercăm 
ca Sfântul Marcu să nu mai aibă acest reproş. Care este reproşul lui? Vă voi vorbi 
în pildă. 


Să presupunem că aveţi o rudă în America, în Canada sau în Australia, acolo unde 
toți înstrăinații mănâncă pâine amară. Da, pâine amară mănâncă printre străini. 
Aici este Rai. Treci prin păduri şi asculţi privighetorile cântând, vezi râuşoarele 
curgând, o vezi pe mama ta, îl vezi pe tatăl tău... Există alte lucruri mai bune decât 
acestea? Ce să faci cu banii? Chiar dacă ai înota în dolari, cât de important este să 
stai în căsuţa ta, să-ţi vezi femeia, care te iubeşte, şi pe copilaşii tăi ca pe nişte 
îngeraşi, nu valorează toate bogăţiile lumii! 


Văd oameni dintre cei care s-au dus după bani în ţări străine. Cei mai mulți s-au 
distrus. Şi-au pierdut femeile şi copiii. Apar o mulțime de divorţuri. Şi dacă-ţi 
pierzi femeia, satură-te şi mănâncă mărci, mănâncă dolari şi aur! Ce să faci cu ele? 
Omul nu este doar stomac şi pântece şi nu se satură cu acestea. Puţină humă din 
sfântul nostru pământ, o floricică din el, puţine lacrimi ale mamei, un zâmbet al 
copilului nostru, acestea valorează! Cât valorează o piatră din patria noastră nu 
valorează întregul New-York! 


Revin, deci, şi zic: Dacă aveţi un prieten în New-York şi vă trimite o scrisoare, ce 
veţi face? O veţi pune la iconostas sau o veţi lăsa închisă? Nu, desigur! Dacă vine 
vreo scrisoare din America, mâinile mamei tremură şi o deschide imediat ce o ia 
din mâinile poştaşului. Dacă e vreo altă scrisoare, poate să o lase pe masă şi să o 
deschidă chiar după o săptămână. Dacă este însă din America şi are pe dinafară 
steagul american, iar înăuntru vreun cec, îi tremură mâinile. 


De ce zic acestea? După cum îți tremură mâinile când primeşti o scrisoare de la 
citeşti o dată, de două şi de multe ori, şi dacă nu ştii carte alergi la vecini, ca să ţi-o 
citească şi o pui sub perna ta şi o săruţi, aşa se cuvine să facem şi cu Evanghelia lui 
Hristos. 


Scrisorile de la tatăl tău şi de la copiii tăi le citeşti şi plângi. Aşadar, a lăsat şi 
Sfântul Marcu o scrisoare, scrisă nu cu creionul, ci cu lacrimi şi cu sânge. Această 
scriere a lui, care ne ridică la înălțime, făcându-ne din fiare oameni este Sfânta lui 
Evanghelie. 

Unui au în buzunarul lor aşa-numita epistolă. Dar ce este epistola aceasta în faţa 
Evangheliei după Marcu? Aşadar, vă voi da un canon. ÎL veţi face? Nu vă voi spune 
să ridicați munţii şi stâncile, nu vă voi pune să opriţi râurile sau să coborâţi stelele 
din cer. Vă voi da un mic canon. Aşadar, vă zic: până la Înălţare să citiţi toţi 
această scrisoare a Sfântului Marcu, adică Evanghelia după Marcu! Este a doua 
Evanghelie şi este cea mai mică dintre cele patru. Să o cutiți şi să vă luminaţi! Nu 
citiți altele, jalnice, murdare şi necurate... care sunt murdăria diavolului. Până la 
Înălţare să citiţi Scrisoarea lui Marcu, care este Scrisoarea lui Dumnezeu. Dacă nu 
o citiţi, Sfântul Marcu va avea un reproş, faptul că aţi disprețuit scrisoarea pe care 
v-a lăsat-o. 


Sfinte Marcu, care eşti sărbătorit astăzi, ocroteşte-ne pe noi păcătoşii, pe episcopul 
prigonit, pe toţi creştinii, pe tot poporul nostru, munţii şi văile noastre, pe copiii 
noştri, patria noastră, pe toți credincioşii! Să avem binecuvântarea şi rugăciunea ta! 
Amin. 


(Omilie a Părintelui Augustin la Sfântul Marcu, Proti, Florina, 25.04.1968) 

Iulian Predescu - Sfântul Marcu, apostol şi evanghelist 


Sfântul Marcu a aşezat în scris faptele şi cuvintele de învăţătură ale Mântuitorului 
lisus Hristos, adică Evanghelia Împărăției lui Dumnezeu. Scrierea sa, lăsată 
moştenire Bisericii, se bucură de aceeaşi preţuire ca şi cele întocmite de apostolii 
Matei, Luca şi loan. 


Sfântul Marcu, apostolul şi evanghelistul, este prăznuit de Biserica Ortodoxă în 
ziua de 25 aprilie. El este întemeietorul şi ocrotitorul Patriarhiei din Alexandria. 


Simbolul Evangheliei după Marcu este un leu. Acest lucru se întemeiază pe faptul 
că scrierea începe cu predica Sfântului loan Botezătorul, care strigă ca un leu în 
pustie. Leul se află imprimat pe blazonul Patriarhiei, pentru a arăta originea 
apostolică a creştinismului din această zonă a Africii. 


"Arătându-te săditură a apostolului Petru de Dumnezeu sădită şi mucenic tare şi 
tăinuitor şi apostol al lui Hristos, ai vărsat marea învățăturilor şi lumea ai veselit, 
apostole Marcu, rugându-te să ne mântuiască pe noi." 


2 5 e 


Sfântul Marcu apare pentru prima dată în Sfânta Scriptură cu puţine zile mai 
înainte de Jertfa Mântuitorului. El este omul despre care Domnul lisus a zis: 

"Mergeţi în cetate, la cutare om şi spuneţi-i: Învățătorul zice: Timpul Meu este 
aproape; la tine vreau să fac Paştile, cu ucenicii Mei" (Matei 26, 18). 


Se crede că locuinţa apostolului Marcu a fost prima biserică din Ierusalim. Aici s- 
au mâncat Paştile, înainte de Patimile lui Hristos, aici s-au ascuns apostolii, după 
Răstignirea Lui, şi tot aici au primit ei Sfântul Duh. În acest loc a venit apostolul 
Petru, după ce a fost scos din închisoare de un înger: "Şi, chibzuind Petru, a venit 
la casa Mariei, mama lui loan, cel numit Marcu, unde erau adunaţi mulţi şi se 
rugau" (Fapte 12, 12). loan era numele său evreiesc, iar Marcu era numele său 
roman. 


Sfântul Marcu s-a născut în localitatea Cirene, din Pentapolis, aflată în vestul 
Africii. Părinţii sau erau numiţi Aristobul şi Maria, iar unchiul său era apostolul 
Barnaba. Evreu de neam, din seminţia lui Levi, el se trăgea dintr-o familie bogată. 


După ce lisus Hristos s-a înălţat la cer, apostolul Marcu a călătorit împreună cu 
Sfinţii Pavel şi Barnaba, pentru propovăduirea Evangheliei, în Antiohia, Seleucia, 
Cipru, Salami şi Perga Pamfiliei, de unde s-a întors la Ierusalim. După sinodul 
apostolic din Ierusalim, Sfântul Marcu a mers, împreună cu Barnaba, în Cipru. Mai 
mult, el a călătorit la Roma, împreună cu Sfântul apostol Petru, părintele său 
duhovnicesc. Despre faptul că Marcu i-a fost ucenic, Sfântul Petru spune: "Biserica 
cea aleasă din Babilon şi Marcu, fiul meu, vă îmbrăţişează" (I Petru 5, 13). 

Sfântul apostol Marcu, la rugămintea stăruitoare a credincioşilor din Roma, a scris 
Evanghelia lui Hristos, adică a pus în scris predica Apostolilor. Se crede că, mai 
înainte de a o da poporului din Roma, Sfântul Marcu a luat scrierea şi a arătat-o 
apostolului Petru, care a binecuvântat autenticitatea ei. 


Sfântul Marcu a fost numit episcop de către Sfântul apostol Petru şi a fost numărat 
în ceata Sfinţilor şaptezeci de apostoli ai lui Hristos. EI a fost trimis la Aquileea, iar 
după aceea a mers în Egipt, precum spune Sfântul Simeon Metafrast: "În acea 
vreme, când Sfinţii apostoli s-au împărţit prin toată lumea, Sfântul Marcu, prin 
dumnezeiasca voie, a mers în părțile Egiptului. (...) Propovăduia cereasca 
învăţătură a lui Hristos şi făcea minuni mari. Pe cei bolnavi îi tămăduia, pe cei 
leproşi îi curăța şi duhurile cele necurate şi cumplite le îngrozea prin cuvântul 
dumnezeiesc. Și mulţi cu acea apostolească propovăduire şi facere de minuni, 
luminându-se, au crezut în Domnul nostru lisus Hristos şi pe idoli, împreună cu 
capiştile, le-au lepădat şi sfărâmat şi s-au botezat în numele Tatălui şi al Fiului şi al 
Sfântului Duh." 


Deşi este sigur faptul că Sfântul Marcu a propovăduit Evanghelia lui Hristos în 
Egipt, nu se poate vorbi însă cu aceeaşi certitudine despre petrecerea lui în cetatea 
Alexandria. În sinaxar se spune că el a trăit şi a murit în Alexandria, însă această 
tradiție nu apare decât abia în secolul al III-lea. 


2% ae 
Mergând pe firul tradiției, aflăm că, stricându-i-se încălțămintea, Sfântul Marcu a 
mers la un cizmar, pentru a o repara. Cizmarul s-a rănit tare la mână şi, pentru că a 
strigat către Dumnezeu, apostolul Marcu l-a vindecat în chip minunat. Pentru 
această minune, el l-a poftit pe Apostol în casa lui, unde a şi rămas câteva zile. Prin 
propovăduirea credinţei, toţi ai casei s-au botezat. 


Tot mai mulți oameni din popor au început să nu mai aducă jertfe idolilor şi să se 
închine lui lisus Hristos. Când au văzut acest lucru mai-marii cetăţii, au început să- 
] caute pe Sfântul Marcu, spre a-l ucide. Aflând acest lucru, sfântul a rânduit în 
Biserică un episcop (cizmarul Anania), trei preoţi (Maleon, Sabin şi Cherdon) şi 
şapte diaconi. A plecat din Alexandria şi a petrecut doi ani în Pentapole. În acest 
timp, el a rânduit episcopi în cetățile dimprejur. Când s-a întors în Alexandria, el a 
găsit o comunitate mult mai dezvoltată şi chiar o biserică, construită lângă mare, în 
locul numit Vucol. 


Nu după multă vreme, în ziua de 24 aprilie, când se prăznuiau Paştile, pe când se 
afla în Biserică, Sfântul apostol Marcu a fost prins de închinătorii idolului Serapid 

ŞI, după multe chinuri, a fost aruncat în temniţă. La miezul nopţii, însă, el a fost 
cercetat de un înger, care i-a zis: "Robule al lui Dumnezeu, Marcu, căpetenia 
sfinților celor din Egipt, iată, numele tău este scris în cartea vieţii din cer şi eşti 
numărat cu Sfinţii apostoli. Pomenirea ta nu va fi uitată în veci, vei fi împreună 
dănţuitor cu puterile cele de sus, arhanghelii vor primi la cer duhul tău şi moaştele 
tale pe pământ vor fi păzite!" 


Atunci, el a înălţat lui Dumnezeu rugăciune de mulţumire, zicând: "Mulţumesc 
Ție, Doamne al meu, lisuse Hristoase, că nu m-ai lăsat pe mine, ci cu sfinții Tăi m- 
ai rânduit! Rogu-mă ie, Stăpâne, primeşte cu pace sufletul meu şi nu mă lipsi de 
darul Tău." În acea clipă, lisus Hristos i s-a arătat şi i-a binevestit, zicând: "Pace 
ție, evanghelistul Meu!" 


A doua zi, pe 25 aprilie, în anul 89, păgânii l-au luat pe sfânt, l-au legat de gât cu o 
funie şi au început a-l târî prin pietre ascuţite, zicând: "Să tragem boul la ocolul 
boilor!" În tot acest timp, Sfântul Marcu îi mulțumea lui Dumnezeu şi se ruga, 
zicând: "În mâinile Tale, Doamne, îmi dau duhul meu!" După ce l-au văzut mort, 
păgânu au aprins foc, pentru a arde trupul sfântului. Atunci, însă, cerul s-a 
întunecat şi o ploaie cu tunete a stins focul şi a alungat tot poporul. 


Creştinii au biruit ploaia, au luat trupul sfântului şi l-au îngropat în biserică, într-un 
loc de taină. În anul 828, cinstitele moaşte ale Sfântului Marcu au fost furate de 
marinarii italieni şi duse în Veneţia. Doar cinstitul său cap a rămas în Alexandria. 
După unsprezece secole, în ziua de 22 iunie 1968, la iniţiativa patriarhului Chiril al 
VI-lea, o delegaţie formată din zece mitropoliți şi episcopi a mers în Roma, la papa 
Paul al VI-lea, pentru a lua înapoi cinstitul trup al Sfântului apostol Marcu. Sfântul 
s-a întors la locul său de propovăduire în data de 24 iunie 1968. 


Evanghelia după Marcu 


Apostolul Marcu a pus în scris Evanghelha lui Hristos la rugămintea insistentă a 
credincioşilor din Roma. A fost scrisă în limba greacă, iar stilul este unul popular 
şi plin de amănunte. A fost scrisă pe la sfârşitul primei captivităţi a Sfântului 
apostol Pavel în Roma, în jurul anului 63. 


Sfântul Marcu a dorit să le arate creştinilor convertiți dintre păgâni că lisus Hristos 
este Fiul lui Dumnezeu. Pentru aceasta nu pune accentul pe Vechiul Testament, 
nici pe învăţătura Domnului Hristos, ci pe faptele Sale minunate. Se prezintă cu 
multă precizie Învierea Domnului şi timpul petrecut de Domnului până la Înălţare. 
Este o Evanghelie a faptelor Mântuitorului. 

Evanghelia după Marcu are 16 capitole. Este cea mai scurtă dintre Evanghelii. El a 
scris o singură Evanghelie. În introducere, Mântuitorul este prezentat ca Fiu al lui 
Dumnezeu. În capitolele 1-9 se descrie activitatea lui lisus în Galileea. În 
capitolele 10-16 se relatează activitatea Mântuitorului în drum spre Ierusalim şi în 
Iudeea, încheindu-se cu Pătimirile, Moartea, Învierea şi Înălţarea Sa la cer. 


Liturghia Sfântului apostol Marcu 


Liturghiile de tip egiptean îşi au originea în Liturghia Sfântului apostol Marcu. 
Cele mai vechi forme ale acesteia ne-au fost transmise de "Evhologhiul" lui 
Serapion, episcop de Thmuis (secolul IV) şi de "Rânduiala bisericească egipteană”. 
Până prin secolul al V-lea, această Liturghie s-a cunoscut în limba greacă. Apoi, 
din cauza ereziei monofizite, a fost tradusă în limba coptă şi pusă sub numele 
Sfântului Chiril al Alexandriei. Anaforaua atribuită Liturghiei Sfântului apostol 
Marcu este utilizată şi astăzi în Egipt, în timpul Postului mare şi al Crăciunului. 

"Învăţat fiind de apostolul Petru, te-ai făcut apostol al lui Hristos şi ca un soare ai 
strălucit marginilor, podoabă alexandrinilor ai fost, fericite, căci prin tine Egiptul s- 
a eliberat de înşelăciune şi ca un stâlp al Bisericii, prin învăţătura ta cea 
Evanghelică pe toți ai luminat. Pentru aceasta luminat cinstind, pomenirea ta 
prăznuim, de Dumnezeu grăitorule Sfinte apostole Marcu; roagă pe Dumnezeu Cel 
Înduplecat prin tine, să dăruiască iertare de greşeli sufletelor noastre." 

Acatistul Sfântului cuvios Vasile de la Poiana Mărului 

IA ACATIS 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă, binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Troparul Sfântului cuvios Vasile de la Poiana Mărului, glasul al 8-lea: Învăţă- 
torule al dreptei cinstiri de Dumnezeu, povăţuitorule al călugărilor, propo- 
văduitorule al harului, dascălul rugăciunii minţii celei cu trezvie lucrate, părinte 
cuvioase Vasile, roagă pururea pe Hristos Dumnezeu să mântuiască sufletele noa- 
stre. 


2 5 e 


Condacul 1 

Celui ce a fost vas curat al Duhului Sfânt, îndreptătorul călugărilor, înălțimea cea 
strălucită a smereniei, cumpăna cea dreaptă a înfrânării şi solitorul cel tare al rugă- 
ciunii inimii, cuviosului părinte Vasile, să-i aducem rugăciuni pentru izbăvirea 
noastră și să-i cântăm: Bucură-te, cuvioase Vasile, mare rugător al lui Hristos! 


Icosul 1 

De tânăr, te-ai arătat iubitor de viață călugărească, părinte Vasile. Ai lepădat cu 
îndrăzneală toată grija cea lumească şi cu dragoste ai pornit pe calea cea aspră a 
sihăstriei. Pentru aceea, cu smerenie și glas de bucurie, îți cântăm: 

Bucură-te, floare bine mirositoare sădită în grădina vieţii sihăstrești; 

Bucură-te, cel ce pururea vorbeşti cu lisus prin rugăciune; 

Bucură-te, că întru nevoinţe ţi-ai petrecut viaţa călugărească; 

Bucură-te, că îngerilor te-ai asemănat prin vieţuire pustnicească; 

Bucură-te, împreună locuitorule cu sfinţii care au bine plăcut lui Dumnezeu; 
Bucură-te, că din Munţii Buzăului ai făcut un Athos românesc; 

Bucură-te, mare iubitor şi trăitor al învățăturii Sfinților Părinţi; 

Bucură-te, că te-ai hrănit din dumnezeieştile Scripturi; 

Bucură-te, că întru tine numele lui lisus s-a prea mărit; 
Bucură-te, că pe ucenici i-ai învăţat smerita viețuire; 
Bucură-te, cel ce pururea te rogi lui Dumnezeu pentru noi; 
Bucură-te, cuvioase Vasile, mare rugător al lui Hristos! 


Condacul al 2-lea 

Cine nu te va ferici pe tine, părinte Vasile, cel ce cu pricepere ai știut să alungi 
duhurile înșelăciunii prin viaţa curată şi plăcută lui Dumnezeu, căci ai strălucit ca o 
făclie în grădina Maicii Domnului - pe pământul românesc - unde ai cântat neîn- 
cetat lui Dumnezeu: Aliluia? 


Icosul al 2-lea 

Luminător prea strălucit al călugărilor din mănăstirile româneşti ai fost, fericite 
părinte. Căci pilda faptelor şi mireasma învățăturilor tale au îndreptat pe mulți către 
viața cea îmbunătățită a împlinirii virtuților sihăstreşti. De aceea, primeşte şi de la 
noi laude ca acestea: 

Bucură-te, pom răsădit în grădina neamului românesc; 

Bucură-te, că prin tine s-a binecuvântat pământul ţării noastre; 

Bucură-te, că noi, românii, te avem pururea rugător la Dumnezeu; 

Bucură-te, că te-ai făcut povăţuitor cinului călugăresc; 

Bucură-te, că te afli în ceata celor iubitori de credinţă; 

Bucură-te, că ţi-ai îndreptat paşii spre Ţara Românească; 

Bucură-te, că în aceste ținuturi ai binevestit pe Dumnezeu; 

Bucură-te, că ai întărit obştile mănăstirilor noastre; 

Bucură-te, că pe mulţi i-ai călăuzit pentru viața pustnicească; 

Bucură-te, cel ce ai viețuit pe plaiurile Buzăului; 

Bucură-te, că la Poiana Mărului ai fost pildă de rugăciune pentru monahi; 
Bucură-te, cuvioase Vasile, mare rugător al lui Hristos! 


Condacul al 3-lea 

Iubitor al rugăciunii lui lisus și trăitor în liniştea sihăstriei te-ai arătat, părinte 
cuvioase Vasile, şi, în trup fund, te-ai învrednicit de la Dumnezeu să te îndulceşti 
din roadele bunătăţilor nepieritoare ale Împărăției Cerurilor și de vederea fericirii 
Raiului, cântând cu îngerii neîncetat: Aliluia! 


Icosul al 3-lea 

Chemat de Dumnezeu la treapta preoţiei, cuvioase părinte Vasile, te-ai înfricoşat 
de această Sfântă Taină; pentru aceea, cu umilinţă, îţi strigăm: 

Bucură-te, că vrednic ai fost de harul preoţiei; 

Bucură-te, că împreună cu îngerii ai slujit; 

Bucură-te, că, prin evlavie, lui Dumnezeu te-ai dăruit; 

Bucură-te, că pe mulți i-ai împărtăşit de învățături dumnezeieşti; 
Bucură-te, că de mari daruri de la Dumnezeu te-ai învrednicit; 
Bucură-te, cel ce viaţa ta ai închinat-o slujirii lui Hristos; 
Bucură-te, că întru cele duhovniceşti tu străluceşti; 

Bucură-te, că acum în ceruri slujești cu sfinții; 

Bucură-te, cel ce eşti cinstitor al preoţiei lui Hristos; 

Bucură-te, podoaba de cinste a călugărilor evlavioşi; 

Bucură-te, că la Poiana Mărului de mult folos ai fost ucenicilor tăi; 
Bucură-te, cuvioase Vasile, mare rugător al lui Hristos! 


Condacul al 4-lea 

Prin tine, cuvioase părinte, mulți călugări şi credincioși au descoperit deprinderea 
rugăciunii lui lisus prin care s-au umplut de harul dumnezeiesc, slăvind pe Hristos 
neîncetat. Pentru aceea, şi noi, cu glas de mulţumire, cântăm, împreună cu toți 
sfinții, lui Dumnezeu: Aliluia! 


Icosul al 4-lea 

Scară duhovnicească până la cer a fost, cu adevărat, viaţa ta, de Dumnezeu înţele- 
pțite; căci cu lacrimile tale nerodirea pustiului o ai lucrat, iar cu rugăciunile te-ai 
ridicat până la asemănarea cu Dumnezeu pe cât este cu putință oamenilor; pentru 
aceea, cu bucurie, îți aducem laude ca acestea: 

Bucură-te, osârduitorule al neîncetatei chemări a numelui lui lisus; 

Bucură-te, că, prin rugăciune, cu duhul te-ai luminat; 

Bucură-te, că sufletul tău cu Dumnezeu l-ai unit; 

Bucură-te, că, prin evlavie, liniştea sufletească ai dobândit; 

Bucură-te, că, prin post, trupul împotriva ispitelor ţi-ai întărit; 

Bucură-te, că de la tine iubirea de Dumnezeu am învăţat; 

Bucură-te, că ne-ai povăţuit să ne rugăm Domnului cu luare-aminte; 

Bucură-te, că pururea cu îngerii te-ai rugat; 

Bucură-te, cel ce ai împletit rugăciunea cu munca; 

Bucură-te, că pe vieţuitorii schiturilor i-ai învăţat smerita cugetare; 

Bucură-te, cel ce la Athos pe Paisie Velicicovschi l-ai călugărit; 

Bucură-te, cuvioase Vasile, mare rugător al lui Hristos! 


Condacul al 5-lea 

Cu bucurie, prea lăudate părinte, toate cetele călugărilor şi adunarea credincioșilor 
săvârşesc cinstită pomenirea ta; că te-ai îmbrăcat cu fapta cea bună ca un viteaz 
ostaş al lui Hristos, iar cu dragostea cea adevărată ţi-ai îngrădit viaţa ta plăcută 
îngerilor, care cântă împreună cu tine lui Dumnezeu: Aliluia! 

Icosul al 5-lea 


Pe îngerul cel pământesc plăcut lui Dumnezeu, pe cuviosul Vasile, să-l lăudăm, 


după cuviinţă, astăzi; în Biserica lui Hristos, cântând unele ca acestea: 
Bucură-te, luceafărul de dimineaţă ca aurul strălucitor; 
Bucură-te, purtătorule de făclie al călugărilor; 

Bucură-te, mlădiţa cea prea frumoasă a pustiului; 

Bucură-te, trandafirul cel cu bun miros al sihaştrilor; 

Bucură-te, povăţuitorule al celor rătăciţi; 

Bucură-te, cămara cea cu bun miros a pustniceştilor nevoințe; 
Bucură-te, că ai biruit trufia trupului cea râvnitoare la cele de jos; 
Bucură-te, că frumuseţea vieţii duhovniceşti ai dorit; 

Bucură-te, că, prin rugăciune, a vorbi cu Hristos te-ai învrednicit,; 
Bucură-te, că de vederea luminii taborice te-ai umplut; 
Bucură-te, că întru tine chipul lui Hristos a rodit; 

Bucură-te, cuvioase Vasile, mare rugător al lui Hristos! 


Condacul al 6-lea 


Ca şi văzătorul de Dumnezeu Moise, ai intrat în norul cel cu adevărat înţelegător al 
vedeniilor şi ai cunoscut că Dumnezeu Se descoperă aceluia care se leapădă de sine 
şi lasă pe Hristos să vieze în inima și în sufletul său, iar prin Duhul Sfânt cântă 


neîncetat: Aliluia! 


Icosul al 6-lea 


Prin tine, cuvioase părinte Vasile, viaţa călugărească de la Poiana Mărului s-a sta- 
tornicit după rânduiala Athosului, unde postul şi rugăciunea sunt căile desă- 
vârșirii, pe care, împlinindu-le cu dragoste, ne ridicăm la înălțimea cerului. De 


aceea, şi noi, străduindu-ne a le urma, te cinstim cu aceste cântări: 
Bucură-te, că prin smerenie, ai biruit pe nevăzuţii vrăjmaşi; 
Bucură-te, iubitorule de isihie călugărească; 

Bucură-te, povăţuitorul iscusit al monahilor nevoitori; 

Bucură-te, că ai statornicit în mănăstiri viaţa cea de obşte; 


Bucură-te, că pe frații din mănăstiri spre viața duhovnicească i-ai călăuzit; 


Bucură-te, că făgăduinţele călugăreşti pe mulți i-ai învăţat; 


Bucură-te, cel ce ai pus buna rânduială în mănăstirile de sub povăţuirea ta; 


Bucură-te, cel ce ai avut în jurul tău mulţime de ucenici; 
Bucură-te, mare iubitor al rugăciunii inimii; 

Bucură-te, cinstea călugărilor de pretutindeni; 

Bucură-te, podoabă duhovnicească a Eparhiei Buzăului şi Vrancei; 
Bucură-te, cuvioase Vasile, mare rugător al lui Hristos! 

Condacul al 7-lea 

Cunoscător şi împlinitor al Sfintelor Scripturi te-ai arătat, minunate părinte Vasile, 
acestea ajutându-te să înţelegi lucrările lui Dumnezeu din firea lucrurilor şi să te 
sârguiești în viaţa isihastă, spre unirea cu Hristos, cântând neîncetat: Aliluia! 


Icosul al 7-lea 

Ne minunăm de înţelepciunea ta, cuvioase părinte Vasile, pe care ai dovedit-o din 
belșug în înţelegerea Sfintelor Scripturi, de unde ai învăţat smerita cugetare întru 
Hristos. Pentru aceasta, cu evlavie, îți cântăm: 

Bucură-te, tâlcuitorule al Sfintelor Scripturi; 

Bucură-te, păstrătorule al Sfintei Tradiţii; 

Bucură-te, pururea cugetătorule la cuvântul lui Dumnezeu; 

Bucură-te, împlinitorule al poruncilor evanghelice; 

Bucură-te, îndemnătorule la trăirea învățăturilor dumnezeieşti; 

Bucură-te, că te-ai îmbogăţit din comoara Sfintelor Scripturi; 

Bucură-te, cel ce ai găsit reazem puternic în scrierile sfinte; 

Bucură-te, că te-ai adăpat din apa duhovnicească a Sfinților Părinți; 

Bucură-te, că din cuvântul cel plin de putere al lui Hristos te-ai înflăcărat; 
Bucură-te, că în viaţa călugărească, după pilda cuvioşilor Părinţi, ai viețuit; 
Bucură-te, că pe ai tăi ucenici cu iubirea frățească a vieţui I-ai învăţat; 

Bucură-te, cuvioase Vasile, mare rugător al lui Hristos! 


Condacul al 8-lea 

Despărţindu-te de tulburările lumești, viața sihăstrească ai împlinit, părinților 
pustiei asemănându-te, plăcutule al lui Dumnezeu. Pentru aceasta, împreună cu 
dânşii, te cinstim, cuvioase Vasile, cântând lui Dumnezeu: Aliluia! 


Icosul al 8-lea 

Văzând trăirea ta în liniştea sihăstriei, prea lăudate părinte, cu adevărat, am înţeles 
că viaţa pustnicilor fericită este. Căci, într-armându-te cu dumnezeiescul dor, nero- 
direa pustiului ai schimbat-o în ogor dătător de roadă duhovnicească. Pentru aceea, 
ît cântăm: 

Bucură-te, cel ce, prin înfrânarea trupului, te-ai asemănat cu pustnicii; 

Bucură-te, că te-ai făcut pildă sihaștrilor; 

Bucură-te, că pe diavol cu postul şi cu rugăciunea l-ai ruşinat; 

Bucură-te, că ai fost un mare vestitor al Filocaliei Părinților; 

Bucură-te, că din învățătunile Sfântului Grigorie Sinaitul te-ai adăpat,; 

Bucură-te, că de la Sfântul Isaac Sirul ai gustat dulceaţa rugăciunii lui lisus; 
Bucură-te, că de la cuviosul loan Scărarul ai învăţat trezvia în rugăciune; 
Bucură-te, că în toate ai urmat pe Sfinţii Părinţi; 

Bucură-te, că din Poiana Mărului te-ai ridicat la cele cerești; 
Bucură-te, împreună locuitorule cu sfinţii lui Dumnezeu în ceruri; 
Bucură-te, cel ce pururea te rogi pentru mântuirea noastră; 
Bucură-te, cuvioase Vasile, mare rugător al lui Hristos! 


Condacul al 9-lea 

Împlinitor şi propovăduitor al virtuţilor creştineşti te-ai arătat, cuvioase părinte, iar 
tăria cuvintelor tale a înfrumusețat cu strălucite podoabe pe credincioșii Bisericii 
strămoşeşti, care, urmând învățăturilor tale, s-au deprins a cânta lui Dumnezeu, 
Celui în Treime lăudat: Aliluia! 


Icosul al 9-lea 

Toate obştile călugărești pe care le-ai povăţuit, fericite părinte Vasile, le-ai schim- 
bat în oaze duhovnicești de profundă trăire creștinească; de aceea, minunându-ne, 
ît strigăm așa: 

Bucură-te, cel ce ne-ai lăsat cuvinte ziditoare de suflet; 

Bucură-te, că mulți prin ale tale învățături s-au luminat; 

Bucură-te, cel ce toată viaţa ţi-ai închinat-o rugăciunii şi scrierilor filocalice; 
Bucură-te, că, precum o albină iubitoare de dulceaţa florilor, la citirea celor sfinte 
te-ai asemănat; 

Bucură-te, cel ce ai deprins pe credincioşi a pătrunde în taina sfintei rugăciuni; 
Bucură-te, ctitor ales al multor mănăstiri cu rânduială sfântă; 

Bucură-te, că ucenicilor tăi le-ai poruncit să urmeze cu sfinţenie pravila călugă- 
rească; 

Bucură-te, că spre desăvârşirea îngerescului chip i-ai povăţuit; 

Bucură-te, că din Poiana Mărului o şcoală a rugăciunii curate ai făcut; 

Bucură-te, că sihăstriile din Munţii Buzăului şi ai Vrancei le-ai îndrumat; 
Bucură-te, părinte al călugărilor şi povăţuitor al credincioşilor; 

Bucură-te, cuvioase Vasile, mare rugător al lui Hristos! 


Condacul al 10-lea 

Întocmai ca un înger ai vieţuit pe pământ, fericite părinte, iar după mutarea ta la 
cele nepieritoare, fiind rânduit de Dumnezeu în ceruri, ai aflat împreună vieţuire cu 
îngerii. De aceea, bucurându-te de slava cea negrăită, înalți neîncetat cu cetele 
cereşti Preasfintei Treimi cântarea: Aliluia! 


Icosul al 10-lea 

Marele apostol al neamurilor, Sfântul Pavel, a scris în dumnezeieștile Scripturi că 
sfinții vor judeca lumea, iar psalmistul, sub insuflarea Duhului Sfânt, glăsuia că 
minunat este Dumnezeu întru sfinții Săi; pentru aceea, şi noi, cunoscând că 

Dumnezeu te-a prea mărit în ceruri, precum tu L-ai prea mărit pe pământ, în- 


genunchind înaintea icoanei tale, cuvioase Vasile, zicem așa: 
Bucură-te, cel ce în ceruri ţi-ai pregătit sălaşul veșniciei; 
Bucură-te, că în cartea vieţii numele tău se află scris; 
Bucură-te, că mare har ai aflat înaintea lui Dumnezeu; 
Bucură-te, că întru toate ai împlinit cuvântul Evangheliei; 
Bucură-te, că ne-ai învăţat a cugeta la cele cerești; 

Bucură-te, cel ce ne-ai povăţuit că ascultarea este de mare preţ; 


Bucură-te, că prin purtare de grijă ucenici în douăsprezece mănăstiri buzoiene şi 


vrâncene ai rânduit; 

Bucură-te, că, prin tine, Poiana Mărului a devenit loc mult iubit; 
Bucură-te, că numărul sfinților români l-ai sporit; 

Bucură-te, cel ce pururea te rogi pentru uşurarea necazurilor noastre; 
Bucură-te, cel ce mijloceşti pentru mântuirea tuturor; 

Bucură-te, cuvioase Vasile, mare rugător al lui Hristos! 


Condacul al 11-lea 


Cale spre ceruri a fost viaţa ta, cuvioase părinte Vasile, pe care ai urcat, prin vir- 
tuți, până la Dumnezeu, căruia se cuvine toată slava şi închinăciunea, iar de la noi 


cuvenita cântare îngerească: Aliluia! 


Icosul al 11-lea 


După truda vieții sihăstreşti, într-aripat fiind de dragostea lui Hristos, ai ajuns în 
ceruri, acolo primind plata ostenelilor tale, fericite părinte. Şi, strălucind în lumina 
cea negrăită a slavei lui Dumnezeu, nu înceta să mângâi pe fiii tăi care se nevoiesc 


în iureşul necazurilor vieţii și care strigă aşa: 

Bucură-te, că viaţa ta a fost o neîncetată jertfă sfântă; 

Bucură-te, că ţi-ai pregătit comori în ceruri din ale tale fapte bune; 
Bucură-te, că, prin moarte, te-ai mutat cu sufletul la cele cereşti; 
Bucură-te, că ne-ai învăţat să ne lepădăm de cele lumești; 

Bucură-te, că, prin viaţa ta, ne-ai dat pildă de smerenie; 

Bucură-te, cel ce pe călugări la deasă spovedanie și la împărtăşire i-ai povăţuit; 
Bucură-te, că ne-ai învăţat să cugetăm la cele de sus; 

Bucură-te, cel ce prin testament ai lăsat rânduială sfântă în mănăstiri; 
Bucură-te, că, prin sfintele tale rugăciuni, de ispite şi necazuri ne fereşti; 
Bucură-te, cel ce ne-ai îndemnat să ne ridicăm din întinăciunea păcatelor; 
Bucură-te, mângâierea monahilor şi a credincioșilor osârduitori; 
Bucură-te, cuvioase Vasile, mare rugător al lui Hristos! 


Condacul al 12-lea 

Propovăduitor al rugăciunii inimii şi învăţător al înfrânăru te-ai arătat pe tine, 
cuvioase părinte Vasile; pentru ale tale multe osteneli, lumea te cinsteşte după cu- 
viință, dând slavă lui Dumnezeu, căruia și noi li cântăm: Aliluia! 


Icosul al 12-lea 

Luminător al dreptei credințe și chip blândeților te-ai adeverit pe tine, cuvioase 
părinte Vasile, de care minunându-ne, cu glas de bucurie, îți strigăm așa: 
Bucură-te, cel ce locuieşti în ceruri dimpreună cu toți sfinții; 

Bucură-te, cel ce din pruncie ai fost hrănit cu Pâinea Vieţii; 

Bucură-te, că mai presus de toate ai ales calea îngerească a călugăriei; 

Bucură-te, că la Dumnezeu ai cugetat ziua și noaptea prin rugăciune; 

Bucură-te, cel ce ai gustat din bucuria Raiului aici, pe pământ, prin viaţa duhov- 
nicească; 

Bucură-te, cel ce ne-ai insuflat duhul rugăciunii lui lisus; 

Bucură-te, că rugăciunile tale ca o tămâie de bună mireasmă la ceruri s-au înălțat; 
Bucură-te, cel ce ţi-ai agonisit în candela sufletului untdelemnul bucuriei; 
Bucură-te, cel ce ai învăţat pe toți să ceară mila lui Dumnezeu; 

Bucură-te, că purtând Crucea lui Hristos te-ai întărit sufleteşte; 

Bucură-te, îndrumătorule duhovnicesc al vestitului stareţ Paisie de la Neamţ; 
Bucură-te, cuvioase Vasile, mare rugător al lui Hristos! 


Condacul al 13-lea (de trei ori) 

O, de trei ori fericite, cuvioase părinte Vasile, podoaba cea aleasă a călugărilor, bu- 
curia cea sfântă a pustnicilor, stâlpul cel neclintit al răbdării, trâmbiţa cea netăcută 
a rugăciunii inimii, îngerească minte care ai înmulțit talantul încredinţat de Hristos, 
auzi-ne pe noi, nevrednicii, care suntem cuprinși de tot felul de necazuri şi de 
ispite, şi te roagă lui Dumnezeu să ne învrednicească, la vremea potrivită, de cerea- 
sca Sa Împărăţie, ca neîncetat, împreună cu îngerii, să cântăm Preasfintei Treimi: 
Aliluia! 


Apoi se zice iarăși; 


Icosul 1 

De tânăr, te-ai arătat iubitor de viaţă călugărească, părinte Vasile. Ai lepădat cu 
îndrăzneală toată grija cea lumească şi cu dragoste ai pornit pe calea cea aspră a 
sihăstriei. Pentru aceea, cu smerenie și glas de bucurie, îţi cântăm: 

Bucură-te, floare bine mirositoare sădită în grădina vieţii sihăstrești; 

Bucură-te, cel ce pururea vorbeşti cu lisus prin rugăciune; 

Bucură-te, că întru nevoinţe ţi-ai petrecut viaţa călugărească; 

Bucură-te, că îngerilor te-ai asemănat prin viețuire pustnicească; 

Bucură-te, împreună locuitorule cu sfinţii care au bine plăcut lui Dumnezeu; 
Bucură-te, că din Munţii Buzăului ai făcut un Athos românesc; 

Bucură-te, mare iubitor şi trăitor al învățăturii Sfinților Părinţi; 

Bucură-te, că te-ai hrănit din dumnezeieştile Scripturi; 

Bucură-te, că întru tine numele lui lisus s-a prea mărit; 

Bucură-te, că pe ucenici i-ai învăţat smerita viețuire; 

Bucură-te, cel ce pururea te rogi lui Dumnezeu pentru noi; 

Bucură-te, cuvioase Vasile, mare rugător al lui Hristos! 


Condacul 1 

Celui ce a fost vas curat al Duhului Sfânt, îndreptătorul călugărilor, înălțimea cea 
strălucită a smereniei, cumpăna cea dreaptă a înfrânării şi solitorul cel tare al rugă- 
ciunii inimii, cuviosului părinte Vasile, să-i aducem rugăciuni pentru izbăvirea 
noastră și să-i cântăm: Bucură-te, cuvioase Vasile, mare rugător al lui Hristos! 


Rugăciune către Sfântul cuvios Vasile de la Poiana Mărului 


Sfinte cuvioase părinte Vasile, alesule al lui Dumnezeu şi moştean al Împărăției 
Cerurilor, care împreună cu îngerii şi cu sfinții viețuiești, pe tine te rugăm cu 
lacrimi și cu umilință: izbăvește-ne, prin sfintele tale rugăciuni, de mulțimea 
ispitelor şi a necazurilor, de poftele cele vătămătoare ale trupului şi de gândurile 
cele rele care se abat asupra noastră. Fii rugătorul celor din mănăstiri, care, din 
iubire şi credință faţă de Domnul lisus Hristos, au lăsat toată grija cea lumească, 

pentru ca, împreună cu tine, să slujească mereu lui Dumnezeu în viaţa pust- 
nicească. Tu ești și mijlocitor pentru cei din lume care cinstesc numele lui lisus 
Hristos şi Biserica cea una, sfântă, sobornicească şi apostolească. Către tine, cu- 
vioase părinte, îndreptăm această smerită rugăciune, pe care să o duci înaintea 
Tatălui ceresc ca pe o tămâie cu bună mireasmă. Fă-ne să avem în minte şi în inimă 
rugăciunea lui lisus. Uneşte pe toți creştinii în aceeași credință dreptmăritoare şi ne 
învrednicește să dobândim fericirea Raiului, în veci. Amin! 


ȘI se face otpustul. 

Cuviosul Vasile ieroschimonahul, stareţul Schitului Poiana Mărului (3 1767) 


a. Viaţa 


Cuviosul ieroschimonah Vasile a fost părintele duhovnicesc al stareţului Paisie de 
la Neamţ şi unul din cei mai vestiți dascăli şi lucrători ai rugăciunii lui lisus din 
secolul XVIII. EI era, după tradiţie, din părțile Poltavei şi s-a născut spre sfârşitul 
secolului XVII. 


Luând din tinereţe crucea lui Hristos, s-a făcut schimonah în Schitul Dălhăuţi- 
Focşani, prin anii 1705-1706, unde s-a nevoit ca sihastru cu mare osârdie şi frică 
de Dumnezeu. Aici a deprins adâncul Sfintei Scripturi şi a citit multe scrieri ale 
Sfinților Părinţi. Apoi, cu darul lui Hristos, a ajuns mare lucrător al sfintei 
rugăciuni şi sfetnic duhovnicesc al părinţilor din obşte. 


Primind hirotonia în preot, în anul 1715 ajunge egumen al Mănăstirii Dălhăuţi şi 
vestit povăţuitor de suflete, încât numele lui se făcuse cunoscut peste tot, până la 
domnul Țării Româneşti, Constantin Mavrocordat. Timp de 20 de ani, cât a fost 
stareţ la Dălhăuţi, Cuviosul Vasile adună în jurul său o obşte de peste 40 de 
călugări sihaştri, pe care îi deprinde cu ascultarea, smerenia, tăcerea şi lucrarea cea 
de taină a rugăciunii lui lisus. Astfel, stareţul Vasile face din obştea sa o adevărată 
şcoală duhovnicească de trăire isihastă, după învăţătura Sfinţilor Părinţi, renumită 

în Ţara Românească. Ucenicii săi, munteni, moldoveni, ardeleni şi ruşi, trăiau în 
desăvârşită dragoste şi bună rânduială. Apoi, nemaiîncăpând la Dălhăuţi, se 
stabilesc, o parte, la Schiturile din jur: Trestieni, Ciolanu, Cârnu, Răteşti, Rogoz, 
Bonţăşti, Valea Neagră (Vrancea) şi altele. 


Prin anii 1730-1733, stareţul Vasile reînnoieşte Schitul Poiana Mărului şi se mută 
aici cu 12 ucenici. Ca stareţ la Poiana Mărului, Cuviosul Vasile conduce duhov- 
niceşte toate schiturile din Munţii Buzăului, pe care le cercetează regulat, fie 
personal, fie prin scrisori. Unul din ucenicii săi a fost şi Cuviosul Paisie, pe care îl 
primeşte în Schitul Trestieni pentru câțiva ani, iar în anul 1750 îl călugăreşte în 
Muntele Athos. 


Rânduiala stareţului Vasile era aceasta: trăirea în desăvârşită armonie, citirea 
zilnică a Sfintei Scripturi şi a Sfinţilor Părinţi, practicarea rugăciunii lui lisus, 
păzirea curată a minţii, mâncarea o dată pe zi şi împărtăşirea săptămânală. 


Ca dascăl al rugăciunii, marele stareţ a scris şi câteva „Cuvinte" despre paza minţii, 
despre rugăciune şi creştere duhovnicească, care sunt scurte introduceri la scrierile 
filocalice ale Sfinţilor Nil de Sorska, Filotei, Isihie şi Grigone Sinaitul. Cuvintele 
sale introductive sunt adevărate pagini de filocalie şi călăuză spre Hristos prin 
sfânta rugăciune. 


Ajungând la măsura marilor sihaştri, Cuviosul Vasile şi-a dat sufletul în mâinile 
Domnului în anul 1767, lăsând în urmă numeroşi ucenici. 


b. Fapte şi cuvinte de învăţătură 


1. Cuviosul Vasile de la Poiana Mărului a fost nu numai ctitorul unei mari sihăstrii 
româneşti, renumită chiar peste hotarele ţării, ci şi părintele duhovnicesc al altor 
unsprezece schituri şi mănăstiri din judeţele Vrancea şi Buzău, pe care le 
organizează personal după rânduiala isihastă fixată de el şi le populează cu 
numeroşi ucenici formaţi de el. Preluând mişcarea isihastă de la Schitul Pocrov 
inițiată de Cuviosul Episcop Pahomie al Romanului (f 1726), fericitul stareţ Vasile 
era foarte iscusit în viaţa de rugăciune, în cunoaşterea Sfintei Scripturi şi a Sfinților 
Părinți filocalici. Punând accent mai ales pe ascultare, pe lectură şi rugăciune în 
mănăstirile şi sihăstriile din centrul ţării noastre, reuşeşte să creeze un adevărat 
curent de înnoire duhovnicească îa monahismul românesc la mijlocul secolului 
XVIII. Acest mare curent, al doilea ca mărime după cel din secolul XV, iniţiat de 
Sfinţii Nicodim de la Tismana ( 1406), Leontie de la Rădăuţi şi Daniil Sihastrul, 
va fi desăvârşit şi răspândit în toate ţările ortodoxe la sfârşitul secolului XVIII şi 

începutul celui următor, prin marii stareţi Paisie de la Neamţ (ţ 1794), Gheorghe 
de la Cernica ( 1806) şi Sfântul Calinic de la Cernica (f 1868). 


2. Datorită aşezării ţării noastre la răscrucea dintre Peninsula Balcanică ortodoxă, 
în care strălucea Muntele Athos, şi Rusia ortodoxă, cu avântul ei isihast, Cuviosul 
Vasile de la Poiana Mărului a găsit aici locul cel mai potrivit pentru o viaţă 
monahală înnoită, atât prin rugăciune, cât şi printr-o trăire duhovnicească 
împărătească. Acest iscusit dascăl al rugăciunii a reuşit să îmbine atât de armonios 
în sihăstriile din ţinutul Buzăului şi Vrancei asprimea ascetică a vieţii călugăreşti 
din Sinai şi Athos, cu experiența mistică a monahismului slav şi cu tradiția isihastă 
de sihăstrie din sutele de schituri şi mănăstiri, în care monahismul românesc, atât 
de măsurat şi aşezat, îşi ducea viaţa duhovnicească fără întrerupere încă din secolul 
IV. Astfel, starețul Vasile reînnoieşte viața monahală din schituri şi sihăstrii prin 
îmbinarea acestor trei experienţe: greacă, rusă şi română; iar marii stareţi Paisie de 
la Neamţ şi Gheorghe de la Cernica, urmaţi de Sfântul Calinic, vor reînnoi viaţa 
duhovnicească din marile lavre şi chinovii româneşti. 


3. Reînnoirea vieţii monahale de la Poiana Mărului şi din celelalte schituri din 
Vrancea şi Buzău s-a început şi desăvârşit printr-o profundă viaţă de rugăciune, 
supravegheată permanent aproape o jumătate de secol, de către marele stareţ 
Vasile. EI cerea ucenicilor săi să practice neîncetat rugăciunea inimii, chiar înainte 
de despătimire, să trăiască în desăvârşită dragoste şi ascultare, să iubească tăcerea, 
smerenia, postul şi sărăcia celor materiale. Toate acestea, împreună cu stricta 
respectare a slujbelor bisericeşti la care luau parte toţi călugării, au contribuit cel 
mai mult la curentul monahal înnoitor care a odrăslit în Schitul Poiana Mărului. 


4. Despre rugăciunea inimii astfel învăţa cuviosul Vasile de la Poiana Mărului: 

5. Repetând învăţăturile Sfântului Grigorie Sinaitul, aşa îşi învăţa ucenicii cuviosul 
Vasile de la Poiana Mărului: - Cântarea noastră se cade să fie înge-rească, după 
cum ne este şi vieţuirea, iar nu trupească. Căci cântarea cu glas şi cu strigare a 
fost dată pentru lenevirea şi nepriceperea noastră, ca să ne ridice la rugăciunea 
cea adevărată din inimă. 


6. În continuare adăuga cuviosul Vasile, citând pe marele sinait: = Nu-i este cu 
putinţă celui ce se luptă în acest fel, adică cu rugăciune citită, din afară, să 
dobândească cândva pace duhovnicească sau să ia cununile biruinţei. Căci unul 
ca acesta este asemenea celui ce luptă noaptea, care aude glasurile duşmanilor şi 
primeşte răni de la ei, dar nu poate vedea limpede cine sunt ei, de unde vin sau 
cum lovesc şi pentru ce, căci întunericul îi orbeşte mintea. Cel ce se luptă astfel, 
cu rugăciunea exterioară, nu va putea scăpa Să fie nu zdrobit de cei de alt neam. 
Osteneala o suportă, dar de plată este păgubit. 


7. lar pentru curățirea minţii de gânduri şi coborârea ei în inimă în vremea 
rugăciunii, aşa învăţa cuviosul Vasile: » Dacă simțurile din afară nu pot opri 
mintea de la gânduri, trebuie ca mintea Să fugă din simţuri, în vremea 
rugăciunii, în cămara inimii şi să Stea acolo surdă şi mută la toate gândurile. 
Căci, precum Sabia cea cu două tăişuri, ori în ce parte o vei întoarce, taie cu 
ascuţişul ei cele ce se nimeresc în preajma ei, tot aşa lucrează şi rugăciunea lui 
Iisus, ca o sabie, uneori fiind întoarsă spre gândurile cele rele şi spre patimi, iar 
alteori spre păcat, spre aducerea aminte de moarte şi de muncile cele veşnice. 


8. Arătând valoarea atât de mare a rugăciunii din inimă, faţă de cea citită şi cântată, 
spunea starețul Vasile şi aceasta: = De va voi cineva, fără această rugăciune din 
inimă, numai cu rugăciunea rostită şi cântată şi cu simţurile şi împotrivirea cea 
din afară să surpe atacurile vrăjmaşilor şi să se împotrivească oricărei patimi 
sau gând viclean, acela va fi biruit degrabă şi de multe ori de vicleanul diavol, 
făcându-l să se aplece spre slava deşartă şi spre neatenţie, socotindu-se păstor şi 
învăţător al oilor celor cuvântătoare. 


9. lar despre importanţa rugăciunii şi a cântărilor din biserică şi cum trebuie să fie 
făcute ele, aşa învăța cuviosul Vasile pe ucenicii săi: - Să nu socoteşti, 
binecredinciosule cititor, că, luându-ne pe noi Sfinţii Părinţi, de la multa cântare 
din afară şi poruncindu-ne să ne deprindem cu lucrarea, adică cu rugăciunea 
minţii, nesocotesc psalmii şi canoanele. Să nu fie aceasta. Căci acestea sunt date 
de Duhul Sfânt Bisericii lui Hristos, întru care se săvârşeşte toată lucrarea de 
sfințire prin hirotonie şi toată taina iconomiei lui Dumnezeu-Cuvântul, până la a 
doua venire a Lui, în care se cuprinde şi învierea noastră. Că nu este ceva 

omenesc în rânduiala bisericească, ci toate sunt ale darului lui Dumnezeu, 
neprimind nici un adaos de la vrednicia noastră şi nici o împuţinare pentru 
păcatele noastre. 


10. Cugetând la cuvintele Sfântului apostol Pavel: Voiesc a zice cinci cuvinte cu 
mintea mea, decât zeci de mii cu limba (1 Cor. 14, 10), Cuviosul stareţ Vasile 
învăţa pe ucenici că mai mare folos avem rostind la rugăciune câteva cuvinte cu 
atenţia minţii şi simţirea inimii, decât mii de cuvinte numai cu limba, fără atenţie şi 
simţire. Astfel, marele dascăl al rugăciunii învăţa, zicând: - Se cade mai întâi a ne 
deprinde mintea şi inima cu cinci cuvinte de acest fel, zicând din adâncul inimii: 
; Doamne, lisuse Hristoase, Fiul lui Dumnezeu, miluieşte-mă”". După ce ne vom 
curăți mintea cu această rugăciune, se cuvine a ne urca la cântarea 
înțelegătoare, adică la cântarea şi rugăciunea din biserică, deoarece oricare 
începător, şi încă pătimaş, poate săvârşi cu înţelegere această rugăciune întru 
păzirea inimii. lar cântarea bisericească nicidecum nu o poate face, până nu-şi 
va curăţi mai întâi mintea cu această rugăciune. Sfântul Simeon, arhiepiscopul 
Salonicului, având acelaşi duh şi dar, porunceşte arhiereilor, preoților, 
călugărilor şi tuturor mirenilor, sfătuindu-i Să zică şi să unească cu răsuflarea 
în toată vremea şi în tot ceasul această sfinţită rugăciune. EI zice împreună cu 
Apostolul Pavel: „Nu este altă armă mai tare nici în cer, nici pe pământ, ca 
numele lui lisus Hristos". 


1]. Zicea iarăşi: - Cel ce vieţuieşte drept şi fără prihană, ferindu-se de plăcerea 
sa şi de înălțarea minţii, de s-ar ridica toate taberele diavoleşti asupra lui şi mii 
de ispite, va rămâne nevătămat, spun Părinţii. Dar cel ce umblă după rânduiala 
proprie şi după Sfatul său, adică în neascultare şi în voile sale, acela cade în 
înşelăciune. Căci sunt două pricini ale înşelăciunii, adică ale căderii din 
rugăciunea cea curată a inimii: lucrarea faptelor bune după voie proprie, adică 
fără ascultare şi Sfătuire, şi a doua este înălțarea minţii, adică mândria 
cugetului, care este împotriva smeritei cugetări. 


12. Cuviosul Vasile, într-un glas cu toți Sfinţii Părinţi, spune că din trei pricini 
unii din călugări şi din creştini părăsesc lucrarea cea Sfinţită a rugăciunii inimii. 
Unii din ei „lasă această lucrare numai Sfinţilor bărbaţi fără patimă, socotind că 
numai acelora li se potriveşte, nu şi celor pătimaşi”. A doua pricină a părăsirii 
rugăciunii inimii este „împuţinarea aproape totală a învăţătorilor la acest fel de 
viețuire”; iar a treia pricină este „înşelăciunea care se iveşte în această lucrare”, 
adică ispita mândriei şi a voii proprii. Or, pentru împuţinarea patimilor la 
călugării începători, este nevoie de atenţia minţii şi paza inimii, adică de 
rugăciunea minţii. lar dacă lipsesc dascălii rugăciunii, „avem scrierile sfinţilor 

ca învăţător”. Cât pentru piedicile de care se tem unii, ei se fac sieşi piedică, 
„căci nu trebuie să te fereşti să mergi în pădure din teama de lup. Pentru că 
numai de Dumnezeu trebuie să te temi, să fugi din frică sau să te lepezi de EI”. 


13. Cât pentru importanţa postului la deprinderea rugăciunii inimii, stareţul Vasile 
de la Poiana Mărului aduce în mijloc cuvântul Sfântului Vasile cel mare, care 
zice: „Înfrânarea se rânduieşte potrivit puterii trupeşti a fiecăruia”. Apoi 
adaugă: - Cu adevărat şi de aceasta se cuvine să se ţină seama, ca nu cumva, 
zdrobind cu înfrânarea cea peste măsură puterea trupească, să se facă trupul 
sleit şi neputincios spre sporirea duhovnicească. Pentru că, de ar fi fost bine să 
Slăbim cu trupurile şi să zăcem abia vii, negreşit, aşa ne-ar fi făcut Domnul de la 
început. Dar de vreme ce ne-a făcut aşa cum ne-a făcut, greşesc cei ce nu păzesc 
precum este ceea ce a fost făcut. Pentru aceea zice Sfântul Maxim: „Dă trupului 
cele după putere şi întoarce toată nevoinţa ta spre lucrarea minţii”. lar Sfântul 
Diadoh zice: „Postul are laudă în sine, dar nu la Dumnezeu”. Deci, nu se cade 
nevoitorilor binecredincioşi a se trufi pentru el, ci să vadă ţinta cugetării noastre 
în credinţa în Dumnezeu. 


14. Cuviosul Vasile de la Poiana Mărului spunea ucenicilor că viaţa monahală are 
trei căi: viața de obşte, vieţuirea în doi sau trei, numită şi cale de mijloc sau 
împărătească, având toate în comun, iar a treia este pustnicia, cea mai înaltă, pe 
care o duc numai cei sfinţi şi desăvârşiţi, după ce mai întâi au parcurs primele două 
căi. Dar unii monahi, zicea el, îşi aleg şi o altă cale, în afară de orice ascultare şi 
binecuvântare. Aceştia îşi fac chilia unde vor şi trăiesc singuri, îngrijindu-se mai 
mult de cele ale trupului. = Schimnicia înainte de vreme, zice Cuviosul Vasile, 
este pricină de mândrie şi iubire de sine; pe când trăirea împreună cu alţii îţi 
descoperă slăbiciunile, te apără de ispite şi te poate curăţi zilnic, prin harul lui 
Hristos, lucrând din dragoste pentru Domnul. 


15. lar pentru citirea Sfintei Scripturi, învăţa cuviosul: - Ja aminte la citirea 
Scripturilor şi, de nu vei fi om, te vei face om, că citirea Scripturilor este 
tămăduire cu mult meşteşug şi mântuitoare. Însă, mare întărire este a nu greşi 
înțelegerea citirii Scripturilor şi mare Surpare şi prăpastie adâncă este 
neînţelegerea Scripturilor. De aceea trebuie să cunoaştem şi scrierile Sfinţilor 
Părinţi şi ale altor nevoitori care ne ajută pe calea mântuirii. 


Scrisoare către prea cuviosul şi duhovnicescul meu fiu întru Hristos, 
ieroschimonahul kir Alexie 

„Aşteptând cu mare dor întoarcerea ta, ca iarăşi să ne vedem cu bucurie faţă către 
faţă, îţi trimit ţie, prea iubitul meu fiu şi prieten, îmbrăţişarea mea călduroasă şi îţi 
amintesc de înţelegerea şi legământul nostru de a vieţui în pacea Domnului: De 
veți ierta oamenilor greşelile lor şi Tatăl vostru cel ceresc vă va ierta greşelile 
voastre, iar de nu veţi ierta oamenilor greşelile lor, nici Tatăl vostru nu vă va ierta 
greşelile voastre şi Cele ce voiți să vă facă vouă oamenii, faceţi şi voi lor 
asemenea. (Matei 6, 14-15; Luca 6, 31). 


Eu, o, prietene, fiind om neputincios, când greşesc faţă de cineva, voiesc ca acela 
să mă ierte. De asemenea, mă silesc, chiar dacă inima mea se împotriveşte să iert şi 
eu fratelui meu greşelile lui faţă de mine. Până când însă? Nu de şapte ori, zice 
Domnul, ci de şaptezeci de ori câte şapte, dacă ne va greşi şi-i va părea rău, să-l 
iertăm lui. Aceasta este pravila şi dreptarul nostru, pe care dacă le-am păzi, nimeni 
nu ne-ar strica dragostea dintre noi şi împreună-vieţuirea noastră. 


Dar adesea, înclinarea noastră de a ne acoperi greşelile şi a ne dezvinovăţi - pe care 
cineva a numit-o unealtă a diavolului - nu ne lasă să ne luăm asupră-ne vinovăția, 
cum ne este porunca, ci ne îndeamnă să o punem în sarcina fratelui nostru, iar pe 
noi să ne socotim nevinovaţi, ceea ce vădit este o minciună. Fratele este vinovat că 
m-a Supărat, iar eu am păcătuit că nu am răbdat. Amândoi am greşit în faţa 
poruncilor lui Hristos şi totuşi aruncăm vina unul asupra celuilalt, ca şi Adam 
asupra Evei şi Eva asupra şarpelui. Şi astfel ne pierdem sufletele şi ne osândim ca 
ŞI aceia, numai pentru că umblăm a ne dezvinovăţi, şi nu pentru păcat, căci nu este 
în lumea aceasta om fără păcat, chiar de ar fi sfânt şi de ar vieţui numai o zi pe 
pământ. Deci este lucru lămurit că nu numai pentru păcate vom fi osândiţi, toţi cei 
care ne împotrivim poruncilor lui Hristos, ci şi pentru aceea că vrem să ne 
ascundem vinovăția. 


Să zic că mă loveşte cineva peste obraz, iar cu, nevoind să sufăr una ca aceasta, 
arunc toată răspunderea asupra lui, care neîndoielnic are partea lui de vină, şi-l 
înfățişez ca pe un defăimător al poruncilor lui Hristos, iar pe mine însumi nu mă 
învinuiesc de nerăbdare. Se înţelege că atât cel care m-a lovit trebuie să fie judecat, 
cât şi eu, care n-am avut destulă răbdare, trebuie să mă pocăiesc şi să iau asupra-mi 
vina de a fi călcat porunca răbdării. De aceea şi Bogoslovul spunea: „Dacă zicem 
că păcat nu avem, ne amăgim pe noi înşine şi adevărul nu este întru noi”. lar dacă 
vrem, 0, prietene, ca adevărul să se sălăşluiască întru noi, atunci să fugim de 
apucătura de a ne dezvinovăţi şi să ne însuşim greşelile, şi atunci adevărul se va 
arăta pe față, de la sine sau prin uşile pocăinţei. Descoperirea de la sine a 
adevărului stă în voia Domnului, iar aflarea lui pe calea pocăinţei atârnă de slabele 
noastre puteri omeneşti. Din acestea, dar, se poate vedea că lupta noastră nu este 

împotriva trupului şi a sângelui, ci asupra duhurilor întunericului, a începătoriilor şi 
a stăpâniilor de sub cer! (Efeseni 6, 12). 


Vină dar la noi, vino grabnic, prietene, precum ni te-ai făgăduit, ca să ne fu 
împreună-nevoitor şi împreună-luptător împotriva duhurilor răutăţii de sub cer, cu 
care nu se poate duce lupta, chiar de s-ar coborî Raiul pe pământ, decât în chipul 
acesta. Bunăoară să ne suim amândoi într-o luntre şi să pornim cu ea, ca şi cum am 
avea o trebuinţă oarecare, în sus pe apa Niprului până la Kiev. Câtă vreme vom 
împinge cu lopeţile, luntrea noastră va înainta în susul apei, iar dacă încetăm 
vâslitul, atunci fără să ne mai ostenim noi, apa de la sine ne va duce la vale până la 
Oceacov sau până la Kinburn. Aceasta o spun ca să înţelegi că toate suişurile 
duhovniceşti se câştigă cu anevoie şi cu sudoare multă. Câtă vreme omul se 
nevoieşte şi veghează, el urcă, ca şi luntrea în susul apei. lar când vrea să se mai 
odihnească şi încetează truda, el îndată coboară la vale, ca şi luntrea mânată de 
apele Niprului până în Crimeea, căci, slăbindu-ne puterile, patimile şi ispitele 
lucrează atunci în voie. 


Aceasta este calea cea îngustă, care duce la mântuire, şi calea cea largă, care duce 
la pierzanie, cum zice Domnul. Cel ce rabdă necazul şi supărarea, săvârşeşte în 
sufletul său mare nevoinţă şi trudă, ca şi cel care vâsleşte luntrea împotriva 
cursului apei. Pe când omul care se mânie şi ţine minte răul şi mai ales dacă şi 
caută să se dezvinovăţească, acela îşi slăbeşte şi îşi seacă puterile sufleteşti, încât 
ispitele pătrund în sufletul lui fără nici o greutate şi-i duc mintea spre tot felul de 
plăceri şi patimi, precum şi apa duce luntrea spre Oceacov şi Crimeea. Aşa se 
întâmplă cu oricine se lasă cuprins de poftele şi desfătările trupeşti şi de patimi. De 
aceea zice apostolul că trupul se luptă asupra duhului, iar duhul asupra trupului. Cu 
alte cuvinte, dacă trupul nostru lasă vâslele şi vrea să adoarmă în luntre, atunci apa 
de la sine îl duce, împreună cu luntrea, la vale spre ţinutul tătarilor, pe când duhul 
sau cugetul curat îndeamnă şi sileşte trupul să vâslească şi să împingă din răsputeri 
luntrea la deal împotriva apei, până la Kiev. 


Urmând această pildă, vino la noi, o, prietene şi prea iubite fiule, şi te urcă cu noi 
în luntre sau mai bine zis în corabia noastră şi, luând în mâini lopeţile, vâsleşte 
împreună cu noi, ca să mânăm corabia în susul apei şi să nu o scăpăm la vale, spre 
lucrarea poftelor şi a patimilor. lar dacă din pricina slăbiciunii noastre nu vom 
putea neîntrerupt, zi şi noapte, să înaintăm cu corabia, atunci măcar să nu o lăsăm 
dusă de apă la vale şi să o ţinem pe loc cu ajutorul ancorei, adică cu împotrivirea 
noastră faţă de lucrarea patimilor. În acest chip odihnindu-ne puţin, iarăşi vom lua 
lopeţile şi vom mâna corabia la deal, adică luptând împotriva poftelor şi 
înclinărilor noastre rele. 

Ține-te dar, o, prietene, de făgăduinţa dată la plecarea ta, că de nu vei putea afla, la 
vreun schit sau pe lângă părintele Paisie, viaţa pe care o doreşti, apoi - cu cuvintele 
tale ai spus: „atunci îmi voi smeri gândurile mele şi mă voi întoarce înapoi”. 


Scumpul meu fiu duhovnicesc, ieroschimonah Kir Alexie! Până când vei fi purtat 
de gândurile tale, ca un al doilea Moise, legănat de valurile apelor, în coşul său de 
trestie? Porneşte-te la drum şi drumul te va aduce la braţele maicii tale, care te-a 
născut duhovniceşte, precum şi pe acel prunc I-a adus fiica faraonului, maicii sale 
ca să-l crească. 


Fii sănătos în Domnul şi te roagă pentru mine păcătosul”. 
Vasile, starețul de la Poiana Mărului, 1766. 

Bucură-te, cuvioase Vasile, mare rugător al lui Hristos! A 

Sfinte apostol Marcu, ucenic al Domnului! 

